b'\n_START_ARTICLE_\nKo\xc4\x8da Luigi Zacchi\n_START_PARAGRAPH_\nKo\xc4\x8da Luigi Zacchi (italijansko Rifugio Luigi Zacchi, 1380 m) je planinska postojanka v zahodnem italijanskem delu Julijskih Alp. Nahaja se v zgornjem delu doline Mangrtskih jezer na ravnici v vzno\xc5\xbeju zahodne stene Viske Ponce. Ko\xc4\x8da je izhodi\xc5\xa1\xc4\x8de za pristope z italijanske strani na vrhove v verigi Ponc. Dana\xc5\xa1nja ko\xc4\x8da, ki je bila postavljena leta 1932, stoji na mestu nekdanje ko\xc4\x8de Capanne Piemonte. Odprta je v poletnih mesecih, ima pa tudi zimsko sobo.'